Title: Príloha č
Author: agenda0
Company: agenda

Príloha č.1
N á v r h

Zmluva
o uzavretí budúcej zmluvy o  prevode vlastníckeho práva

uzavretá podľa § 50a Občianskeho zákonníka a v súlade s  § 3 ods. 1,2 a 3 písm. d) a § 4a ods. 5 zák. č. 135/1961 Zb. o pozemných komunikáciách (cestný zákon)  v znení neskorších predpisov
(ďalej len "zmluva")

Zmluvné strany

	Budúci prevádzajúci:         	MESTO KOŠICE, ul. Trieda SNP 48/A
     	040 11 Košice
Štatutárny orgán:	        		JUDr. Zdenko TREBUĽA, 
                                              	primátor mesta Košice 
IČO:			
Bankové spojenie.	
Číslo účtu:			
Právna forma:		        	samospráva
                                       
                                         	   	(ďalej len „budúci prevádzajúci“ )
						
a

	Budúci nadobúdateľ: 	  	SLOVENSKÁ REPUBLIKA 
                                                       	Slovenská správa ciest
                                            	  	Miletičova 19
                                            	  	826 19 Bratislava
      Štatutárny orgán:                      	Ing. Dušan MATONOK – generálny riaditeľ
      IČO:                                          	003328
      Bankové spojenie:                    	NBS Bratislava
      Číslo účtu:                                	4321-012/0720
      Právna forma:                         	rozpočtová  organizácia  zriadená Ministerstvom   
                                                    	dopravy, pôšt a telekomunikácii SR zriaďovacou  
                                                    	listinou č. 5854/M – 95 v znení neskorších zmien a  
doplnení
      Nadriadený orgán:                   	Ministerstvo dopravy, pôšt a telekomunikácií SR  
                                                       	(MDPT SR)

                                                      	(ďalej len „ budúci nadobúdateľ“ )

u  z  a  t  v  á  r  a  j  ú

túto zmluvu o uzavretí budúcej zmluvy o  prevode vlastníckeho práva k nehnuteľnosti.

Článok I.

Mesto Košice  je  výlučným vlastníkom nehnuteľnosti    pozemné komunikácie  –   cesty 
I/ 50 v dĺžke 25,275 km  a cesty I/68 v dĺžke 12,928 km  obe v celkovej dĺžke 38,202 km o výmere 662.363 m², zapísanej na LV č...... , parc. č. KN ........, ako zast. plochy, k. ú. Košice (ďalej len „komunikácia“). Predmetná komunikácia prešla  z majetku Slovenskej republiky do vlastníctva budúceho predávajúceho  zákonom č. 138/1991 Zb. o majetku obci v znení neskorších predpisov. Bližšia špecifikácia predmetnej komunikácie je uvedená v protokole, ktorý bol spísaný v čase prechodu  vlastníckeho práva štátu na mesto Košice v súlade s ustanoveniami citovaného zákona o majetku obci. Prílohu zmluvy  o uzavretí budúcej zmluvy o  prevode vlastníckeho práva bude tvoriť protokol s presnou špecifikáciou a identifikáciou predmetných komunikácií. Predmetom prevodu nie je sveteľná signalizácia križovatiek a priľahlé chodníky.

Článok II.

1.	Budúci prevádzajúci sa zaväzuje, že v prípade kladného rozhodnutia vlády SR uzatvorí s budúcim nadobúdateľom kúpnu zmluvu o prevode vlastníckeho práva predmetných nehnuteľnosti – ciest I. tr. uvedených v čl. I. ods. 1. tejto zmluvy z majetku mesta do majetku štátu, správy Slovenskej správy ciest s účinnosťou od 1.1.2003.

2.	Budúci nadobúdateľ sa zaväzuje kúpnu zmluvu podpísať do 30 dní po doručení výzvy zo strany budúceho prevádzajúceho na uzavretie zmluvy a zaplatiť jej dohodnutú kúpnu cenu vo výške 1,- Sk, najneskôr do 30 dní po povolení vkladu vlastníckeho práva do katastra.

3.	Účelom zmluvy je dojednanie vzájomných práv a povinností zmluvných strán v zmysle úlohy B.2. uznesenia vlády SR č. 953 zo dňa 22.11.2000.

Článok III.

1.	Predbežná obstarávacia hodnota majetku podľa predmetu zmluvy je 241.028.983,- Sk

2.	 Obstarávaciu hodnotu majetku sa zaväzuje budúci prevádzajúci upresniť pred uzavretím  kúpnej zmluvy o prevode vlastníckeho práva.

Článok IV. 

1.	Na účely uzavretia tejto zmluvy budúci prevádzajúci potvrdzuje, že ku komunikáciám, podľa bodu 1 článku I. má vlastnícke právo alebo iné právo, ktoré ho oprávňuje tieto komunikácie spravovať. 

2.	Odovzdanie a prevzatie komunikácií sa vykoná podľa všeobecne záväzných právnych predpisov a technických noriem platných v čase uzavretia budúcej zmluvy o  prevode vlastníckeho práva. 

Článok V.

1.	Zmluvné strany sa dohodli, že záväzkový vzťah podľa tejto zmluvy sa riadi ustanoveniami Občianskeho zákonníka a zákona č. 135/1961 Zb. o pozemných komunikáciách (cestný zákon) v znení neskorších predpisov.

2.	Zmluvné strany sa zaväzujú, že všetky spory vyplývajúce z tejto zmluvy, budú riešiť vzájomným rokovaním, v prípade nedosiahnutého zmieru medzi zmluvnými stranami podľa všeobecne platných právnych predpisov.

3.	V zmysle § 50a ods. 3 Občianskeho zákonníka záväzok z tejto zmluvy o uzavretí budúcej zmluvy o  prevode vlastníckeho práva zaniká pokiaľ okolnosti, z ktorých zmluvné strany pri vzniku záväzku vychádzali, sa do tej miery zmenili, že nemožno spravodlivo požadovať, aby sa budúca zmluva o prevode vlastníckeho práva uzavrela. 

4.	Akékoľvek zmeny a doplnenia tejto zmluvy je možné vykonať len písomne, číslovanými dodatkami k zmluve, podpísanými oboma zmluvnými stranami. 

5.	Táto zmluva je vyhotovená v šiestich rovnopisoch, z ktorých tri obdrží budúci prevádzajúci a tri budúci nadobúdateľ.

6.	Táto zmluva nadobúda účinnosť dňom neskoršieho dátumu, v ktorom bude podpísaná oboma zmluvnými stranami. 

V Košiciach, dňa ....                                          		V Bratislave, dňa ..........................

Budúci prevádzajúci:		           				Budúci nadobúdateľ:

JUDr. Zdenko TREBUĽA					Ing. Dušan MATONOK
primátor mesta						generálny riaditeľ